Diari Oficial de la Generalitat Valenciana


Sumari del DOGV 3391, del 11-12-1998 (1998/10143)

ORDRE de 25 de novembre de 1998, de la Conselleria de Cultura, Educació i Ciència, per la que es convoquen dos premis d'investigació relacionats amb l'empresa familiar.
------------------------------------------------------------------------------------------------------------------------------------------------------------------------

### Dades del document

Número de DOGV
:   3391

Data del DOGV
:   11-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10861


Data del document
:   25-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de novembre de 1998, de la Conselleria de Cultura, Educació i Ciència, per la que es convoquen dos premis d'investigació relacionats amb l'empresa familiar. [1998/X10648]
  
La Llei 7/1997, de 9 de desembre, de la Generalitat Valenciana de Foment i Coordinació de la Investigació Científica i del Desenvolupament Tecnològic de la Comunitat Valenciana crea, en l'article 15, l'Organisme Públic Valencià d'Investigació (OPVI).
  
El Decret 307/1997, de 24 de desembre, del Govern Valencià, aprova el Reglament d'Organització, Funcionament i Personal de l'Organisme Públic Valencià d'Investigació (OPVI).
  
De conformitat amb els Acords del Consell Rector de l'Organisme Públic Valencià d'Investigació (OPVI), en la seua reunió de l'1 d'abril de 1998, i amb l'article 8. h) del citat Decret 307/1997, de 24 de desembre, que van crear l'Institut de l'empresa Familiar, resolc:
  
Primer
  
Convocar dos premis per a treballs d'investigació relacionats amb l'empresa familiar.
  
Segon
  
L'import global de cada un dels premis serà de 500.000 PTA (cinc-centes mil pessetes), a càrrec de la línia pressupostària 402/000/98 del programa 77.67.887.87
  
Tercer
  
Les bases de la concessió dels premis d'aquesta convocatòria són les contingudes en l'annex d'aquesta resolució.
  
Quart
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar, prèvia comunicació a la directora de l'Organisme Públic Valencià d'Investigació recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà a la seua publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa. Tot això sense perjuici que s'interpose qualsevol altre que es considere convenient.
  
València, 25 de novembre de 1998.- El conseller de Cultura, Educació i Ciència: Francisco E. Camps Ortiz.
  
Annex
  
Bases de la convocatòria
  
1. Beneficiaris
  
Podran ser beneficiaris de aquests premis els llicenciats, arquitectes, enginyers o doctors.
  
2. Criteris de concessió
  
Els beneficiaris seran premiats en virtut de la qualitat i rellevància científica per a la Comunitat Valenciana del treball d'investigació realitzat.
  
3. Presentació de candidats
  
Els sol·licitants hauran de presentar la següent documentació:
  
a) La titulació i el treball d'investigació
  
b) El currículum
  
Les sol·licituds es presentaran en el registre general de la Conselleria de Cultura, Educació i Ciència, o per mitjà de qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
4. Termini de presentació
  
Els interessats podran presentar les sol·licituds en el termini de deu dies des de la seua publicació en el DOGV.
  
D'acord amb allò que s'ha previst en la Instrucció 6/1996, de la Secretaria General de la Conselleria de Cultura, Educació i Ciència, els terminis que finalitzen en dies que siguen inhàbils, així com els dissabtes i els dies 24 i 31 de desembre o qualsevol altre que reglamentàriament es declare com tal, s'entendran prorrogats fins al primer dia hàbil següent.
  
5. Composició de la comissió avaluadora i sistema de selecció
  
La comissió que avaluarà els mèrits dels aspirants i que elevarà les corresponents propostes a la directora de l'OPVI, estarà formada pels següents membres:
  
President: la cap de servei de política científica de la Direcció General d'Ensenyaments Universitaris i Investigació.
  
Secretari: el cap de la secció de gestió de la investigació de la Direcció General d'Ensenyaments Universitaris i Investigació.
  
Tres vocals designats per la directora de l'OPVI.
  
La comissió es reunirà per a la selecció de candidats, alçarà acta de la reunió i farà una proposta raonada al president de l'OPVI, dins dels 30 dies següents a la finalització del termini de presentació de sol·licituds.
  
6. Resolució
  
El termini per a dictar resolució serà de dos mesos des de la finalització del termini establit per a presentar sol·licituds. La resolució de la present convocatòria es farà pública en el DOGV. En el cas de no resoldre's el procediment en el termini anteriorment establit, s'entendrà que les sol·licituds han sigut desestimades.
  
7. Quantia i pagament
  
La quantia dels premis serà de 500.000 PTA (cinc-centes mil pessetes), que s'abonaran als premiats una vegada acrediten que estan al corrent de les seues obligacions tributàries i amb la seguretat social.
  
8. Publicitat